पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। अगर आप आने वाले दिनों में वाशिंग मशीन, रेफ्रिजरेटर या फिर माइक्रोवेव खरीदने का प्लान बना रहे हैं तो देर न करें। लगातार कमजोर होते रुपए के कारण कंपनियां इनके दाम बढ़ाने जा रही हैं। यह बढ़ोतरी 200 रुपए से लेकर 10 हजार रुपए तक हो सकती है। वहीं, जो कंपनियां बिक्री घटने के डर से दाम नहीं बढ़ा रही हैं, उन्होंने उत्पादों के साथ दिए जा रहे ऑफर बंद कर दिए हैं।
चीन समेत दूसरे एशियाई देशों से पेन ड्राइव, हार्ड डिस्क और प्रोसेसर लाकर देशी बाजारों में बेच रहीं अधिकांश कंपनियां पिछले एक हफ्ते में अपने दामों में 5 से 10 फीसदी की बढ़ोतरी कर चुकी हैं। प्रोसेसर और हार्ड डिस्क के दाम बढऩे का सीधा असर असेंबल्ड कम्प्यूटर खरीदने वाले ग्राहकों पर पड़ेगा। उन्हें अब कम्प्यूटर पर 1500 रुपए तक अतिरिक्त देने पड़ सकते हैं। इलेक्ट्रॉनिक उत्पादों के विक्रेता जगदीश रमतानी का कहना है कि गोदरेज तो पहले ही अपने अधिकांश उत्पादों के दाम 2 से 3 फीसदी तक बढ़ा चुकी है। एलजी कंपनी ने दो दिन पहले सभी डीलर्स को भेजे गए संदेश में कहा है कि 16 जून से कंपनी के होम अप्लायंसेस 2.5 से 4 फीसदी तक महंगे किए जा रहे हैं।
62 रुपए तक आ सकती है एक डॉलर की कीमत : विशेषज्ञ
एक माह में 7.75 फीसदी फिसला रुपया
मंगलवार को एक डॉलर 58.98 रुपए के भाव पर था। एक माह पहले महज 54.75 रुपए का एक डॉलर था। यानी इस दौरान रुपए डॉलर के मुकाबले 7.75 फीसदी कमजोर हुआ है। विशेषज्ञ मानकर चल रहे हैं कि रुपया एक डॉलर के मुकाबले 62 रुपए तक गिर सकता है।
कितना पड़ेगा असर
उत्पाद वर्तमान रेट बढ़ोतरी के बाद संभावित
वाशिंग मशीन त्र 8,400 त्र8,700
रेफ्रिजरेटर त्र 10,200 त्र 10,500
माइक्रोवेव त्र 9,500 त्र 10,000
पेन ड्राइव त्र 300 त्र 325
हार्ड डिस्क त्र 3,100 त्र 3,400
दाल और तेल के भी बढ़ेंगे दाम
अभी तो कुछ वस्तुओं की कीमतों में ही रुपए के कमजोर होने का असर दिख रहा है। आगे पेट्रोल-डीजल और दाल, तेल के दामों पर भी इसका प्रभाव दिखेगा। इसके चलते महंगाई दर में इजाफा होगा। भारतीय रिजर्व बैंक (आरबीआई) हर बार मुद्रा बाजार में डॉलर का फ्लो बढ़ाकर रुपए को थामने की कोशिश करती है, लेकिन इस बार उसके पास भी विकल्प सीमित है।
सुरेश सद्गोपाल, आर्थिक विशेषज्ञ, मुंबई
असर इसलिए
मार्केट विशेषज्ञ आदित्य जैन मनयां बताते हैं कि होम अप्लायंसेस बनाने वाली कंपनियां कई पाट्र्स विदेशों से आयात करती हैं। दुनियाभर में आयात-निर्यात का निर्धारण डॉलर से होता है। इसलिए रुपए की हर कमजोरी इन कंपनियों की लागत बढ़ा देती है।
ये भी होने जा रहे महंगे
उत्पाद अभी रेट संभावित
एलईडी लाइटिंग त्र 350 त्र ३९०
फ्रेश एयरफैन त्र २००० त्र २१५०
ऑटो बेयरिंग त्र 150 त्र 165
ऑटो रेगुलेटर त्र ११० त्र १२०
इन पर भी दिखेगा असर
साबुन-सोडा, डिब्बा बंद खाद्यान्न, जैसे कैचअप, नूडल्स, जैम।
विदेशों में पढ़ाई कर रहे छात्रों की फीस रुपए में बढ़ जाएगी।
ट्रैवल कंपनियों के टूर पैकेज।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva kas_Deva kas_Deva kas_Deva kas_Deva hin_Deva hin_Deva bho_Deva hin_Deva hin_Deva hin_Deva hne_Deva kas_Deva kas_Deva kas_Deva kas_Deva awa_Deva hin_Deva hin_Deva hin_Deva zho_Hant eng_Latn